Skautide ja gaidide Lumelaager Kotkajärvel
#000000
Selleaastane talv on Torontos ja selle ümbruses erakordselt pehme olnud, vaevalt on pidanud välja otsima sooje mütse, kindaid ja lumelabidaid. Sellega seoses oli paar nädalat tagasi isegi väike mure, ega vihm ole lume Kotkajärvelt ometi minema pesnud, kas ikka saab suusatada ja kas Lumelaager Kotkajärvel ikka toimub?  Laupäeva hommikul kohale jõudes seda muret igatahes polnud, lund jätkus ja ei kohanud ka kedagi, kes liigselt sooja ilma üle oleks nurisenud, sest nädalalõpu ilmaennustuseks olid hoopis rekordilised külmakraadid.   Laagri avasid selleaastased laagrijuhid Katrin Tamm ja Andres Jeeger. Heisati Eesti ja Kanada lipud ja tutvustati laagri kava.
#000002